
REPUBLIKA HRVATSKA
TRGOVAČKI SUD SPLIT
Split, Sukoišanska 6							

U  I M E  R E P U B L I K E  H R V A T S K E

R J E Š E N J E
							
Trgovački sud u Splitu, po sucu tog suda Katarini Mikulić, kao stečajnom sucu, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368, za provedbu skraćenog stečajnog postupka nad dužnikom FRANJEVAČKA PROVINCIJA PRESVETOG OTKUPITELJA-SAMOSTAN ŽIVOGOŠĆE, Živogošće 0, Živogošće, OIB: 65477790683, dana 04. travnja 2017. godine

r i j e š i o  j e

Odbacuje se zahtjev predlagatelja za provedbu skraćenog stečajnog postupka nad uvodno navedenim dužnikom.

Obrazloženje

Predlagatelj - Financijska agencija, RC Split, Podružnica Split, Mažuranićevo šetalište 24b, OIB: 85821130368 podnijela je ovom sudu dana 09. prosinca 2015. godine, na temelju odredbe čl. 444. st.1. Stečajnog zakona („Narodne novine“ broj 71/15, dalje SZ), zahtjev za provedbu skraćenog stečajnog postupka nad dužnikom FRANJEVAČKA PROVINCIJA PRESVETOG OTKUPITELJA-SAMOSTAN ŽIVOGOŠĆE, Živogošće 0, Živogošće, OIB: 65477790683.

U zahtjevu je navedeno kako dužnik na dan 1. rujna 2015. godine u Očevidniku redoslijeda osnova za plaćanje ima evidentirane neizvršene osnove za plaćanja u neprekinutom razdoblju od 384 dana, u ukupnom iznosu od 1.618,54 kuna, u koji iznos je uračunata kamata i naknada Financijske agencije za provedbu ovrhe na novčanim sredstvima, kao i da dužnik nema zaposlenih.

Odredbom članka 428. SZ-a propisano je da će sud provesti skraćeni stečajni postupak nad pravnom osobom ako su ispunjenje sljedeće pretpostavke:

· ako nema zaposlenih,
· ako u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana,
· ako nisu ispunjene pretpostavke za pokretanje drugog postupka radi brisanja iz sudskog registra.
Uvidom u potvrdu Financijske agencije, Sektor poslovne mreže Split, od 04. travnja 2017. godine (list 2 spisa) dostavljenoj elektronskim putem u spis od Financijske agencije dana 04. travnja 2017. godine utvrđeno je da dužnik na dan 04. travnja 2017. godine u Očevidniku redoslijeda osnova za plaćanje nema evidentiranih nepodmirenih obveza, to je evidentno da nisu ispunjene pretpostavke za provedbu skraćenog stečajnog postupka kako je to propisano čl. 428. SZ-a.

Slijedom navedenog, a kako nije utvrđeno postojanje bilo kojeg stečajnog razloga, valjalo je prijedlog odbaciti i riješiti kao u izreci.

U Splitu, 04. travnja 2017. godine


											SUDAC


Katarina Mikulić
									
							
UPUTA O PRAVNOM LIJEKU:	
Protiv ovog rješenja dopuštena je žalba. Žalba se može izjaviti u roku od 8 (osam) dana od dana dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi pismeno u 4 (primjerka) putem ovog suda, a o istoj odlučuje sudac pojedinac ovog suda sukladno odredbi članka 436. stavak 2. Stečajnog zakona. 
 

DNA:
- predlagatelju  – Financijskoj agenciji, RC Split
- e-oglasna ploča 
- spis 

